Újabb C-295-öst vett át Kazahsztán - JETfly
JETfly | 2017. 11. 30., 12:30
31 | Facebook 2650 | Elolvasva
Az átrepülést a kazah védelmi minisztérium közleménye szerint már kazah hajózók hajtották végre. Kazahsztán az első ország volt, mely a Független Államok Közösségét alkotó tagországok közül rendelt a típusból. Mint ismeretes, még 2012 februárjában a Kazspecexport és az Airbus Military vállalat szerződést kötött 2 darab C-295-ös vásárlásáról, a hozzájuk tartozó logisztikai támogatással, tartalék alkatrészekkel és földi kiszolgáló berendezésekkel, illetve további 6 példányra opciót is jelentettek.
Az opciót több lépésben érvényesítették, így mind a 8 példány megrendelésre került. Az első két C-295-öst 2013. január15-én vették át, a harmadik 2014 szeptemberében, a negyedik példány még az év decemberében, az ötödik és hatodik pedig 2016 júliusában és októberében landolt Almatiban. A repülőgépek szállítási, deszant, illetve evakuációs és humanitárius feladatkörben is bevethetőek.
342 Megszületett a döntés - nagyjavítják a bolgár Fulcrumokat